Departement moet opdok na motorfietsongelukArgieffoto Lourika Boisson het Woensdag in die hooggeregshof in Pietermaritzburg aangevoer dat haar hospitaaluitgawes R60 000 beloop en dit R43 000 sal kos om haar BMW-motorfiets te herstel. Boisson was in Maart 2008 in ŉ ongeluk by ŉ spoedwal in Stanger betrokke. Volgens Boisson was die waarskuwingsteken, wat aandui daar is ŉ spoedwal, agter ŉ boom se takke weggesteek en was die spoedwal nie geverf nie. Boisson het na die ongeluk nekrose, wat tot erge weefselverlies kan lei, opgedoen en moes ŉ veloorplanting ondergaan. Haar knieg is permanent vermink. Adjunk-regterpresident Gregory Kruger het gelas dat die departement 50% aanspreeklik is vir die ongeluk. Die bedrag wat aan Boisson betaalbaar is, moet nog vasgestel word.